A válogatott belső védője sérülése miatt nem érkezett meg Telkibe. Az uruguayi válogatott viszont lehető legerősebb összeállításában léphet pályára a pénteken nyitó Puskás Arénában.

Az RB Leipzig védője egy hete sérült meg csapata Német Kupa-mérkőzésén. Az első, Lipcsében elvégzett vizsgálatokat követő napokban állapota nem javult, így kedden újabb vizsgálatokon esett át. Ezek alapján immáron biztosra vehető, hogy Orbán nem tud a válogatott rendelkezésére állni a novemberi két mérkőzésen. Kezelését továbbra is az RB Leipzig egészségügyi stábja felügyeli.

Willi Orbánnal ellentétben Luis Suarez felépült, így Uruguay a lehető legerősebb összeállításában érkezik a Puskás Aréna nyitómeccsére. A Barcelona játékosa mellett a dél-amerikai együttesben olyan világsztárok futballoznak majd a magyar válogatott ellen, mint Edinson Cavani, Diego Godin, Lucas Torreira vagy Federico Valverde.

Az uruguayi válogatott Budapestre érkező kerete:

Kapusok: Fernando Muslera (Galatasaray), Martin Campana (Independiente)

Védők: Diego Godin (Internazionale), Sebastian Coates (Sporting CP), Giovanni Gonzalez (Penarol), Gaston Silva (Independiente), Bruno Mendez (Corinthians), Mathias Suárez (Montpellier) Matías Viña (Nacional)

Középpályások: Matias Vecino (Internazionale), Federico Valverde (Real Madrid), Rodrigo Bentancur (Juventus), Brian Lozano (Santos Laguna), Lucas Torreira (Arsenal), Gaston Pereiro (PSV Eindhoven), Diego Laxalt (Torino FC)

Támadójátékosok: Luis Suárez (FC Barcelona), Edinson Cavani (Paris Saint-Germain), Cristhian Stuani (Girona), Brian Rodriguez (Los Angeles FC), Maximilano Gomez (Valencia)